open-index/open-wikipedia-markdown huggingface dataset:
Golf (fisika)

: ''Hierdie artikel behandel **golwe** in die mees algemene sin; 'n aparte artikel fokus op seegolwe.''

'n **Golf** is 'n versteuring wat voortgeplant word deur middel van pulse. Behalwe vir elektromagnetiese straling, en moontlik gravitasionele straling, wat deur 'n vakuum kan beweeg, bestaan golwe in 'n medium waardeur dit kan beweeg en energie kan oordra sonder dat enige van die deeltjies van die medium permanent verplaas word; d.w.s. daar is geen massaverplasing nie. Enige spesifieke punt ossilleer om 'n vaste punt.

Golwe se amplitudes het *kruine/spitse* en *trôe/dale* wat óf letterlik óf in 'n grafiek van die wisseling kan voorkom.

## Soorte golwe 
Twee soorte golwe wat onderskei kan word, is *transversale golwe* en *longitudinale golwe*. Transversale golwe is golwe waarin die kruine en trôe loodreg is op die rigting waarin die golf voortbeweeg, soos bv. elektromagnetiese golwe of 'n watergolf. Longitudinale golwe is golwe waarin die kruine en trôe parallel aan die rigting van voortplanting is, soos klank golwe.

## Reëlmatig-herhalende beweging 
*Reëlmatig-herhalende beweging*, of *harmoniese beweging*, is 'n soort beweging by golwe waar die bron van 'n golf die golf se beweging met reëlmatige tydintervalle herhaal. Die presiese omskrywing van reëlmatig-herhalende beweging is redelik ingewikkeld. Voorbeelde van reëlmatig-herhalende beweging is 'n swaaiende pendulum, 'n vibrerende stemvurk en 'n vibrerende vioolsnaar.
Katar

**Katar** (Arabies: قطر, *Qatar*, [ˈqɑtˤɑr]), amptelik die **Staat Katar** (دولة قطر, * Dawlaṫ Qaṭar*), is 'n staat in die Midde-Ooste en Wes-Asië. Die land is op 'n skiereiland in die Persiese Golf, hier "Arabiese Golf" genoem, geleë. Dit lê noordoos van Saoedi-Arabië, oos van Bahrein, noordwes van die Verenigde Arabiese Emirate en suidwes van Iran. Katar beslaan 'n oppervlakte van 11&nbsp;581&nbsp;km² en het 'n bevolking van 2&nbsp;795&nbsp;484 in 2020 gehad. Die hoofstad en grootste stad is Doha. Die amptelike taal is Arabies en van die belangrikste etniese groepe sluit in Arabiere en Bedoeïene. Katar beskik oor 'n groot aantal immigrante.

[duimnael|links|[Nasa-satellietbeeld van Katar]]
duimnael|links|Kaart van Katar
Katar word deur die Huis van Thani regeer sedert Mohammed bin Thani in 1868 'n verdrag met die Britte onderteken het waarin sy separate status erken word. Na die Ottomaanse heerskap het Katar aan die begin van die 20ste eeu 'n Britse protektoraat geword tot sy onafhanklikheid in 1971. In 2003 is die grondwet oorweldigend in 'n referendum goedgekeur, met byna 98% ten gunste daarvan.

Katar beskik oor die hoogste koopkragpariteit per capita en 'n hoë Menslike-ontwikkelingsindeks. Katar is 'n lidland van die Verenigde Nasies, Beweging van Onverbonde Lande, Arabiese Liga, Organisasie van Islamitiese Samewerking, OPUL en die Samewerkingsraad van die Arabiese Golflande. Katar is deur die Verenigde Nasies as 'n land met 'n baie hoë menslike-ontwikkelingsindeks geklassifiseer en word algemeen as die mees gevorderde Arabiese land volgens menslike ontwikkeling beskou. Die land se ekonomie word gesteun deur die wêreld se derde grootste aardgas en ruoliereserwes.

Vanaf Katar se hoofstad Doha beeldsend die nuuskanaal Al Jazeera in die Arabiese wêreld uit. Qatar Airways is die nasionale vlagdraerlugredery met sy spilpunt op Hamad Internasionale Lughawe in Doha. Katar is sedert Junie 2017 onderhewig aan 'n diplomatiese en ekonomiese embargo deur Saoedi-Arabië, die Verenigde Arabiese Emirate, Bahrein en Egipte. Saoedi-Arabië het ook die bou van die Salwa-kanaal voorgestel, wat langs die gemeenskaplike grens sal loop en Katar as 't ware in 'n eilandstaat sal verander.

## Sport 
In 2022 is in Katar FIFA se 22ste Sokker-Wêreldbekertoernooi beslis en deur Argentinië gewen, maar dié toekenning was baie omstrede. Oorspronklik is ook die FIFA Sokker-Konfederasiebeker in 2021 as voorbereiding aan die land toegeken, maar dié toernooi is later deur FIFA geskrap. In 2019 het Katar vir die eerste keer die Asiatiese Nasiesbeker gewen en in 2024 kon hulle hul titel suksesvol verdedig.

Katar huisves sedert 2021 die Formule Een se Katarrese Grand Prix op die Losail Internasionale Renbaan in Lusail.

## Verwysings 
## Bronne 
; Algemeen
*  
*  

## Eksterne skakels 
*
Vertalerkonstruksie

'n **Vertaler** is 'n rekenaarprogram wat 'n ander rekenaarprogram vertaal vanaf 'n bronformaat na 'n teikenformaat. Vertalers word gewoonlik gebruik om 'n uitvoerbare program te skep vanaf 'n bronlêer wat in een of ander programmeertaal geskryf is. **Vertalerkonstruksie** is die afdeling van rekenaarwetenskap wat vertalers en interpreteerders bestudeer. 

## Sien ook 
* Interpreteerder

## Bronnelys 
* Vertalerkonstruksie. Martin S Olivier. 2000

## Eksterne skakels 
*What is "compile"?  vanaf ''the developer's encyclopedia*
*Building and Testing gcc/glibc cross toolchains
*The comp.compilers newsgroup and RSS feed 
**Let's Build a Compiler'' by Jack Crenshaw (1988 to 1995) "a non-technical introduction to compiler construction"
*Simple compiler source from the "Compilers 101 " group.  Een eenvoudige bladsy.
Vertaler

'n **Vertaler** kan een van die volgende beteknisse hê:
* 'n Persoon wat tussen natuurlike tale vertaal. Sien vertaalkunde.
* 'n Rekenaarprogram wat programme vertaal. Sien vertalerkonstruksie.
Sagteware-ingenieurswese

**Sagteware-ingenieurswese** (SI) is die veld wat bemoei is met die skep en instandhouding van sagteware deur die toepassing van tegnologieë en praktyke wat verkry is vanaf rekenaarwetenskap, projekbestuur en ander vakgebiede.

SI-toepassings word gebruik in 'n wye reeks van aktiwiteite, vanaf nywerheid tot vermaak. Sagteware toepassings verbeter gebruiker produktiwiteit en lewensgehalte. Voorbeelde van toepassingssagteware sluit in: kantoorpakkette, videospeletjies en die wereldwye web. Voorbeelde van stelselsagteware: ingeboude stelsels en bedryfsstelsels.

SI-tegnologieë en praktyke verbeter produktiwiteit en verrigting van ontwikkelaars en die gehalte van die toepassings wat hulle skep. SI-voorbeelde: databasisse, tale, biblioteke, patrone, en werktuie. Voorbeelde vanuit rekenaarwetenskap: algoritmes en datastrukture. Voorbeelde vanuit projekbestuur: prosesse.

Die SI-gemeenskap sluit in 630&nbsp;000 lede en opvoeders in die V.S.A. en 'n beraamde 1&nbsp;400&nbsp;000 lede in Europa, Asië, en ander plekke ; dit is omtrent 60% van die groote van tradisionele ingenieurswese. SI-pioneers sluit Barry Boehm, Fred Brooks, C. A. R. Hoare, en David Parnas in.
Morsekode

regs|duimnael|280px|Die Amerikaanse J-38, waarmee morsekode gestuur word.
duimnael|regs|280px|Die morsekode vir SOS ('n noodroepsein).
regs|duimnael|280px|Morsekode: letters en nommers (dieselfde as in die tabel links getoon, net **vetgedruk**).

**Morsekode** is 'n stelsel om letters, nommers, getalle en leestekens deur middel van 'n onderbroke kodesein te stuur. Dit is deur Samuel Morse en Alfred Vail in 1835 ontwerp.

Die kode was oorspronklik in die 19de eeu gebruik om persoonlike- en nuusboodskappe per draad en later per radio oor lang afstande te stuur en het so die spoed van kommunikasie geweldig verbeter.

Alhoewel morsekode amper heeltemal vervang is deur meer moderne elektroniese kommunikasiemiddels word dit steeds gebruik om sommige tweerigtingradioherhalers en navigasietoerusting te identifiseer. Dit word ook nog heelwat deur radio-amateurs gebruik om met mekaar te kommunikeer. Die SOS-noodroepsein, vir "Save Our Soul", is baie bekend en sommige moderne flitse het 'n ingeboude SOS-sein funksie. Voordele van morsekode is dat, in vergelyking met moderne analoog en digitale uitsendings, dit met baie eenvoudige toerusting gestuur en ontvang kan word en dat boodskappe met relatief min elektriese krag oor lang afstande hoorbaar kan wees.

Morsekode is 'n vroeë vorm van digitale kommunikasie en is opgevolg deur teleks, en later faks. Anders as moderne binêre digitale kodes wat slegs twee state gebruik (0 en 1), gebruik Morsekode vyf: kolletjie (·), strepie (–), kort rus (tussen elke letter), medium rus (tussen woorde) en lang rus (tussen sinne).

## Letters 
**(† Let wel: "_" beteken "spasie" en maak deel van die karakter uit)**

## Nommers 
    Internasionale   Amerikaanse
    morsekode        morsekode
 0               
 1               ·--·
 2   ··---            ··-·· 
 3   ···--            ···-· 
 4   ····-            ····-
 5   ·····             
 6   -····            ······
 7   --···            --··
 8   ---··            -····
 9   ·            -··-

## Morsekode-vertalers en -programme 
Daar is 'n aantal vertalers op die web wat teks na morsekode kan omskakel, en dit ook deur jou rekenaar kan terugspeel:

*Stephen C Phillips se Java vertaler (Oopbron)
*Stephen C Phillips se nie-Java vertaler
*Omnicron.com
*'n Morsekode leerprogram vir Windows-masjiene (Oopbron)
*Morsekode vir Esperanto
*Morsekodekarakters van Russies / Grieks / Hebreeus / Arabies / Japannees / Koreaans / Esperanto 
*Morse Code Music (alternatief)

## Eksterne skakels
Koningsprotea

Die **koningsprotea** (*Protea cynaroides*), ook bekend as die **reuseprotea**, **koningsuikerbos** of **heuningpot**, is 'n blom en die grootste lid van die Proteagenus en is deel van die fynbosbioom. Die spesie is endemies aan Suid-Afrika en kom voor vanaf die Sederberg tot Gqeberha. Die struik het meer as een stam en word tot 2&nbsp;m in deursnee en ook tot 2&nbsp;m hoog. Dit blom regdeur die jaar.

Die plant spruit weer uit na 'n brand. Die saad word deur die wind versprei en die plant is eenslagtig. Die aktiwiteite van voëls is verantwoordelik vir die bestuiwing. Die plant groei in sandsteengrond op hoogtes van 0–1&nbsp;500&nbsp;m.

## Nasionale embleem 
Die koningsprotea is die nasionale blom en sportembleem van Suid-Afrika. Dit verskyn op die wapen van Suid-Afrika en die Suid-Afrikaanse nasionale krieketspan (*Proteas*) se bynaam is aan dié plant ontleen.

## Fotogalery 

Lêer:Protea cynaroides MS 9113.jpg|Blom in die Universiteit Stellenbosch Botaniese Tuin
Lêer:Protea P1010882.JPG
Lêer:Protea P1010883.JPG
Lêer:Protea P1010884.JPG
Lêer:Protea P1010885.JPG

## Sien ook 
* Lys van Nasionale Simbole van Suid-Afrika
* Alfabetiese lys van Suid-Afrikaanse bome
* Lys van proteaspesies

## Bronnelys 
* Inligtingsblad van die Suid-Afrikaanse Regering 
* Die Protea Atlasprojek  van die Nasionale Botaniese Instituut
* REDLIST Sanbi
* PlantZAfrica
* Protea Atlas
* Plants of the World Online

## Eksterne skakels
Brandewyn

[duimnael|[Potketels by die Van Ryn Brandewynkelder naby Stellenbosch, Suid-Afrika]]

**Brandewyn** (Engels: *brandy*, Nederlands: *brandewijn* — gedistilleerde wyn) is 'n algemene naam vir gedistilleerde wyn, wat gewoonlik 40–60% etielalkohol per volume bevat.

Dit word ook gebruik om spiritualieë wat vanuit ander vrugte gedistilleer word, aan te dui, soos byvoorbeeld *pruimbrandewyn*.

Die Europese Unie beskerm Konjak as die naam vir brandewyn wat eksklusief in die Cognacstreek van Frankryk gemaak word deur middel van tradisionele metodes, en net so vir Armagnac uit die Armagnacstreek van Frankryk.

## Gesondheidseienskappe 
Indien matig gebruik, is brandewyn 'n gesonde drankie. Dit help met die verligting van verkoue en griep, asook met sinusitis en die oopmaak van die asemhalingstelsel. Dit is 'n bekende digestief wat met spysvertering help. Voorts is dit 'n bloedverdunner en teenwerker vir cholesterol. Weens sy gesondheidseienskappe het mense reeds van ouds reeds brandewyn *eau de vie* (water van die lewe) gedoop.

Brandewyn is suiwer in die sin dat geen preserveermiddels bygevoeg word nie. In hierdie opsig word brandewyn van natuurlike wyn onderskei, aangesien daar in die vervaardigingsproses van natuurlike wyn swaweldioksied as preserveermiddel bygevoeg word.

## Sien ook 
* Foeselolie

## Eksterne skakels 
*
Kuiper

[duimnael|'n Kuiper berei die kante van 'n vaatjie voor by die Van Ryn Brandewynkelder naby [Stellenbosch, Suid-Afrika]]
duimnael|Die vaatjie word met 'n deksel geseël, waterdig met rietblare gemaak, en die laaste ring vasgeslaan
duimnael|Kuipery in die Zuiderzeemuseum in Nederland

Tradisioneel is 'n **kuiper** iemand wat vate en soortgelyke houtvoorwerpe maak.  Die woord kom van die Nederlandse *kuip*, wat op sy beurt vanuit die Latynse *cupa* kom, wat "vat" beteken.  Daar word na die maak van vaatjies verwys as **kuipery**.

Die vat bestaan uit 'n aantal **duie**, gewoonlik eikehout, wat met die hand gevorm word sodat hulle op mekaar pas en mekaar vertikaal ondersteun. Hulle word horisontaal deur staalringe of -hoepels van verskillende groottes saamgevat en bymekaar gehou, en met rietblare waterdig gemaak. Wanneer 'n vaatjie leeg gelaat word en nie klam gehou word nie, en die duie begin uitdroog, krimp dit sodat die vat later inmekaar val. Dit is waar die uitdrukking "in duie stort" vandaan kom. Dit kan egter verhoed word, deur die ringe aan beide kante van die vat liggies na die middel toe te tik en sodoende die vat weer stewig en bruikbaar te maak.
 
Deesdae is die ambag spesifiek verbind aan distillering in die wynbedryf, waar die kuiper omsien na die verouderingsvate waarin die wyn of ander spiritualieë in 'n horisontale posisie geberg word.

Terwyl plastiekhouers vandag meestal houthouers vervang en die kuiper oorbodig gemaak het, is daar steeds 'n groot aanvraag vir goeie kwaliteit houtvate, en die idee is gevestig dat die hoogste kwaliteit vaatjies slegs met die hand deur professionele kuipers gemaak kan word.

Daar word deesdae baie min na doodskismakers verwys as kuipers.

## Lees ook 
* Barrique
Potketel

[duimnael|Potketels by die Van Ryn Brandewynkelder naby [Stellenbosch, Suid-Afrika]]
'n **Potketel** is 'n tipe ketel wat gebruik word in die distillasie van spiritualieë soos whiskey en brandewyn. Hitte word direk tot die pot aangewend waarin die wyn lê.

In die potketel vloei alkoholdampe vanuit die ketel na die kondensasiespoel wat in die tweede ketel inloop. Distillasie deur middel van 'n pot verg steeds gereeld twee aparte distillasies in aparte ketels.
Oka

**Oka** is 'n klein dorpie in die Laurentides-gebergte van Quebec, Kanada. Oka staan veral bekend vir sy klooster van die Trappisteorde, L'Abbaye Cistercienne d'Oka, wat sy eie kaas en sjokolade vervaardig en met sukses bemark. In 2004 het die monnike - van wie die meeste al die ouderdom van sewentig jaar bereik het - besluit om na 'n ander plek te verhuis.

In 1990 is een polisieman van die provinsiale polisiediens van Quebec, *Sûreté du Québec*, dood in 'n botsing met lede van die Mohawk-stam wat die bou van 'n gholfbaan op een van hul graafplase met geweld probeer keer het. Die onluste tussen Maart en September 1990 staan bekend as die Oka-krisis.
Laurentides

duimnael|links|Die Laurentides, soos gesien vanaf die bergpiek Acropole des Draveurs in die Parc des Hautes-Gorges (Charlevoix) 
duimnael|Die vakansieoord Mont-Tremblant 
duimnael|Mont-Tremblant met skihyser
Die **Laurentides** (Engels: *Laurentians*) is 'n gebergte in die suide van die provinsie Quebec, Kanada, wat oor 'n gebied van sowat 80 000 km² strek. Die hoogste van die granietpieke verrys sowat 960 meter bo seevlak. Die bergreeks het duisende mere en is die brongebied van die Gatineau-, L'Assomption-, Lièvre-, Montmorency- en Saint-Mauriceriviere.

Die vestiging van setlaars in hierdie gebied het in die 19de eeu begin danksy die pogings van die destydse "Koning van die Noorde", Antoine Labelle, 'n geestelike van Saint-Jérôme. 

Vandag is daar sowat 350&nbsp;000 inwoners in die gebied. Ná die Tweede Wêreldoorlog het talle ruskampe en vakansieoorde in die gebied ontstaan. Tans is die Laurentides die gebied met die hoogste "vakansieoorddigtheid" in Noord-Amerika en dwarsdeur die jaar 'n gewilde toeristebestemming. 

## Besienswaardighede 
duimnael|''Église de l'Annonciation d'Oka''
Die belangrikste besienswaardighede is die abdy van Oka, die satelliet-stasie Teleglobe Canada, die Lac des Sables naby Sainte-Agathe-des-Monts met sy mooie strand en 'n miniatuur-weergawe van die beroemde *train du nord*. Vir die kleingoed is daar talle vermaaklikheidsparke en die Village du Père Noël (die dorpie van Vader Kersfees) in Val-David. Honderde kroeë, koffiekroeë, nagklubs, diskoteke, restourante en winkels is deel van die infrastruktuur.

## Eksterne skakels 
;Toerisme
----
* *The Laurentians (EN)*
* *Bonjour Québec: Laurentians* 
* *National Geographic: Laurentian Mountains*
Wêrelderfenisgebied

duimnael|links|Embleem van die Unesco-Wêrelderfenisgebiede
duimnael|Kulturele Wêrelderfenisgebiede volgens lande
duimnael|Natuurlike Wêrelderfenisgebiede volgens lande
duimnael|Kulturele en natuurlike Wêrelderfenisgebiede volgens lande

'n **Unesco-wêrelderfenisgebied** is 'n spesifieke plek (soos 'n woud, bergreeks, meer, woestyn, gebou of stad) wat benoem is vir die internasionale wêrelderfenisprogram wat deur Unesco bedryf word.

Die program poog om terreine van besondere belang, kultureel of natuurlik, te katalogiseer, genoem en bewaar vir die gemene erfenis van die mensdom. Plekke op die lys kan fondse vanuit die Wêrelderfenisfonds ontvang onder sekere omstandighede. Die program is gestig deur die *Convention Concerning the Protection of World Cultural and Natural Heritage* wat aangeneem is deur die Algemene Konferensie van Unesco op 16 November 1972. Sedertdien het 192 lande hierdie konvensie geratifiseer, wat dit een van die mees voldoende internasionale instrumente ter wêreld maak. Net Liechtenstein, Nauru, Somalië en Tuvalu is geen party van die konvensie nie.

Teen 2023 is altesaam 1&nbsp;199 gebiede ingesluit in die lys, waarvan 933 kultureel, 227 natuurlik en 39 gemengde plekke in 168 Staatspartye is. Italië het tans met 59 die meeste wêrelderfenisgebiede, gevolg deur die Volksrepubliek China (57), Duitsland en Frankryk (52 elk), Spanje (50), Indië (42), Meksiko (35) en die Verenigde Koninkryk (33). Daar is tans tien wêrelderfenisgebiede in Suid-Afrika.

## Lyste van Wêrelderfenisgebiede 
* Lys van Wêrelderfenisgebiede
* Wêrelderfenisgebiede in Suid-Afrika

## Notas 
## Verwysings 
## Eksterne skakels 
*   Unesco-World Heritage Sites – Amptelike webwerf
*  List of Unesco-World Heritage Sites – Amptelike webwerf
*  Duitse webwerf met video's oor die wêrelderfenisgebiede
*
Databasis

[duimnael|'n [SQL "select" stelling en die resultaatstel daarvan|upright=1.35]]
'n **Databasis** is 'n versameling inligting met 'n vasgestelde struktuur wat data genoem word. Alhoewel enige versameling inligting 'n databasis genoem kan word, is die term ontwikkel om spesifiek na 'n gerekenariseerde struktuur te verwys.

## Beskrywing 
Die sagteware wat gebruik word om 'n databasis in stand te hou, word gewoonlik 'n databasisbestuurstelsel (DBBS) genoem. 'n Databasisstelsel kan op verskillende wyses saamgestel word. Programme wat klein databasisse vir 'n enkele gebruiker op 'n persoonlike rekenaar kan huisves, is volop. In groter databasisse, en waar daar meer gebruikers betrokke is, word daar gewoonlik van 'n aantal programme gebruik gemaak, wat gewoonlik 'n kliëntbedienermodel volg.

Die kliëntgedeelte word gebruik vir die invordering van data, om navrae (*queries*) oor die inligting in die databasis uit te voer, en verslaggewing. Die bediener is die stel programme wat beheer uitoefen oor hoe die data gestoor word en reageer ook op versoeke van die kliënte.

## Agtergrond 
Charles Bachman was 'n baanbreker op die veld van moderne databasisse. Hy was nou  betrokke by die opkoms van die netwerkmodel (ontwikkel deur CODASYL) en die hiërargiese model gedurende die 1960's. Hierdie databasismodelle het lank gewildheid geniet voordat hulle die knie moes buig voor die relasionele model wat in 1970 deur E.F. Codd voorgestel is. Die relasionele model maak dit moontlik om 'n databasis apart te implementeer en bestuur van die interaktiewe programme waarmee gebruikers inligting in die databasis onttrek, byvoeg of wysig. 'n Ander databasismodel wat baie aandag geniet is die objekgeoriënteerde model.

## Diensgeoriënteerde integrasie 
Met die ontwikkeling van diensgeoriënteerde argitektuur word data soms deur middel van XML-dokumente vervoer tussen verskillende toepassings. Die onderliggende struktuur van 'n relasionele databasis verskil noemenswaardig van 'n XML-gebaseerde struktuur. Verskeie metodes word gebruik om die twee strukture te versoen in 'n diensgeoriënteerde argitektuur.

## Sien ook 
* Databasisbestuurstelsel
* Rekenaarwetenskap
* Objekgeoriënteerde programmering
* Data-argitektuur
* Kliodinamika
Morbihan

duimnael|links|250px|Die eiland Belle-Île: Port Coton

**Morbihan** is sedert 1790 'n département in Bretagne, Frankryk, met 'n oppervlakte van 6&nbsp;823&nbsp;km² en sowat 647&nbsp;000 inwoners (2003). Die hoofstad (prefektuur) is Vannes.

Morbihan is die enigste département wat geen Franse naam dra nie. Die Bretonse "Morbihan" beteken "klein see" en beskryf die Golf van Morbihan wat soos 'n klein binnesee met honderde eilande lyk. Die kuslengte van sowat 500 kilometer sluit verskillende landskapsvorme van rotsberge tot sandstrande in, en talle van sy klein baaie is natuurreservate. Die baai van Quiberon is 'n belangrike kruisvaarthawe. Die département beskik oor een van die gewildste watersportsentra in Europa, met bekende jaghawens soos La Trinité-sur-Mer, Carnac, Port-Haliguen en Le Crouesty op die skiereiland Rhuys.

Twee ander stede in die département is ook bekendes in die watersport – Lorient, die uitgangspunt vir groot transatlantiese regattas in Europa, en Vannes, waar groot Franse seilregattas plaasvind.

Die gematigde klimaat en baie sonskynure bevorder die ongewone fauna en flora van die gebied wat 'n mens so ver in die noorde eintlik nie meer sou verwag nie. Die département huisves een van die grootste seevoëlkolonies langs die Atlantiese kus van Frankryk, waaronder sowat een kwart van die wêreld se wildeganse. Die klimaat met sy gesonde seelug het van die gebied die Franse sentrum van die thalassoterapie gemaak.

## Geskiedenis 
duimnael|links|250px|Die "steenlane" van Carnac

Die geskiedenis van Morbihan begin sowat 3500 v.C. met vroeë nedersettings in Armorika. Een van die grootste versamelings megaliete ter wêreld getuig van 'n beskawing wat tot vandag raaiselagtig bly. Die indrukwekkende "steenlane" van Carnac, die "koopmanstafel" van Locmariaquer en die vorsteheuwel van Gavrinis is die bekendste monumente wat van steen gemaak is.

Omtrent 500 v.C. vestig Keltiese setlaars, die Veneters, hulle in die gebied van Morbihan. Saam met die oorspronklike bevolking ontwikkel hulle tot 'n magtige ryk, wat veral op die seehandel steun. In die jaar 56 v.C. word hulle vloot van 220 seilskepe ingevolge 'n windstilte in die Golf van Morbihan deur die Romeinse roeigaleie verslaan. Die leiers van die Veneters sterf, terwyl die bevolking verslaaf en die gebied daarna geleidelik geromaniseer is. Die hoofstad van die Veneters, die huidige Vannes, is deur die Romeine weer tot 'n belangrike hawestad ontwikkel.

## Kuns en kultuur 
duimnael|links|220px|Kaart van Morbihan

Die *Festival Interceltique de Lorient* vind sedert die vroeë sewentigerjare in Lorient plaas en lok in 2004 reeds 600&nbsp;000 besoekers. Meer as 4&nbsp;500 kunstenaars uit Skotland, Ierland, Wallis, Cornwall, die eiland Man, Asturië, Galisië en Bretagne bied jaarliks 'n fees met tradisionele en destydse Keltiese kultuur en musiek.
Objekgeoriënteerde programmering

**Objekgeoriënteerde programmering (OOP)** is 'n paradigma of verwysingsraamwerk in rekenaarwetenskap waarvolgens sagtewarekomponente as 'n stel *voorwerpe* (objekte) gemodelleer word wat interaktief (reageer met mekaar) is.  Dit word gewoonlik geïmplementeer deur gebruik te maak van 'n objekgeoriënteerde programmeertaal.

Voor OOP-tale ontwikkel is, was meeste programmeertale prosedureel (bv. die taal C).  In prosedurele tale lê die klem op aksies (funksies) wat take kan verrig deur data te verwerk. Data en aksie is geskei. Hierdie benadering bemoeilik die ontwikkeling van sagteware omdat daar nie oor entiteite wat met mekaar kan reageer gedink kan word nie, maar eerder in terme van data en die aksies wat hierop uitgevoer kan word.

OOP voer egter aan dat die data en funksiedeel van dieselfde eenheid of *objek* moet wees.

Sleutelbegrippe in **objek-oriëntasie**:
:Abstraksie (*Abstraction*)
:Oorerwing (*Inheritance*)
:Enkapsulerig (*Encapsulation*)
:Polimorfisme (*Polymorphism*)

Die eerste OOP-taal is in 1966 deur Ole-Johan Dahl en Kristen Nygaard van die *Norwegian Computing Center* geskep. **Simula** is hoofsaaklik gebruik om rekenaarsimulasies te skep, bv. hoe aansteeklike siektes oor 'n gebied versprei of hoe lugverkeer 'n blokkade oor 'n lughawe mag skep.

In 1972 het Alan Kay van die Xerox Palo Alto Navorsingslaboratorium SmallTalk geskep.  Hy het later bekendheid verwerf vir die skepping van die voorloper van die alombekende Windows.

C++ is deur Bjarne Stroustrup van AT&T-laboratoriums in Kalifornië, VSA geskep. Hy het besef dat C reeds baie voordele inhou en het dit verder uitgebrei.
Quimperlé

**Quimperlé** (Bretons: **Kemperle**) is 'n Franse stad met sowat 11&nbsp;000 inwoners in die département Finistère (région Bretagne), by die vereniging van die Ellé- en Isoleriviere.

Met sy ligging op 'n soort "Suikerbroodberg" van graniet lyk dit soos 'n weergawe van die beroemde Mont-Saint-Michel. Maar dit is in die besonder sy argitektuur wat talle toeriste trek, met geboue uit die middeleeue en die Rénaissance. Die skilder Paul Gauguin besoek die stad in die somer van 1886. Hier kry hy sy eerste indruk van die Bretagne, wat vir hom talle motiewe oplewer. As die geboortestad van die Bretonse skrywer Théodore Hersart de la Villemarqué speel Quimperlé ook 'n belangrike rol in die literêre geskiedenis van die région. Quimperlé het twee strande, Le Pouldu en Kerfany, en die bekende Riec-sur-Belon wat fynproewers met oesters vereenselwig.

## Besienswaardighede 
* Die **basiliek Sainte-Croix** is een van die mooiste in Frankryk, met 'n kripta uit die 11de eeu.
* Die Gotiese kerk '''Notre Dame de l'Assomption** en die **Ursulieneklooster** met sy kapel uit die tydperk van die Sonkoning, Lodewyk XIV, is twee ander bekende religieuse geboue van Quimperlé.
* Die **Huis van die Boogskutters** wat tussen 1470 en 1500 opgerig is, huisves vandag die **Museum vir Bretonse Tradisies**.
* In die omgewing van die stad lê die woud van **Carnoët**, die bouvalle van die abdy **Saint-Maurice** en **Pont-Aven''', die stad van die skilders en kunstenaars.

## Eksterne skakels 
* Vivre Quimperlé - Die amptelike webwerf van Quimperlé
Natuurlike getal

regs|duimnael|Die dubbelgestreepte hoofletter N-simbool, wat dikwels gebruik word om die versameling van alle natuurlike getalle aan te dui.
**Natuurlike getalle** is 'n versameling van getalle in wiskunde wat vir tel ("daar is 3 mense in die motor") en rangskikking ("die 3de stel hakies") gebruik word. Sommige bronne definieer die natuurlike getalle as die versameling van **nie-negatiewe heelgetalle** , terwyl ander bronne dit as die versameling van **positiewe heelgetalle**  definieer. Selfs ander bronne verskaf beide definisies; onderskeid word dan tussen die twee definisies getref deur middel van notasie, byvoorbeeld ℕ0 vir die nie-negatiewe heelgetalle en ℕ+ vir die positiewe heelgetalle.

Eienskappe van natuurlike getalle verwant aan deelbaarheid, soos die ontbinding van getalle in priemfaktore, word deur getalteorie aangespreek.

## Verwysings 
## Eksterne skakels 
*
Lys van komponiste

Hier is 'n **lys van komponiste**.

## Klassieke komponiste 
: *Sien ook: Grafiese tydlyn van klassieke komponiste*

### A 
### B 
### C 
### D 
### E 
### F 
### G 
### H 
### I 
* Jacques François Antoine Ibert
* Akira Ifukube
* Kamran Ince
* Vincent d'Indy
* Mikhail Ippolitov-Ivanov
* John Ireland
* Ludvig Irgens-Jensen
* Andrés Isasi
* Janis Ivanovs
* Aleksei Igudesman
* Charles Ives
*Airat Ichmouratov

### J 
* Nicholas Jackson
* Gordon Jacob
* Frederick Jacobi
* Salomon Jadassohn
* Leoš Janáček
* Clement Janequin
* John Jenkins
* Joseph Willcox Jenkins
* Karl Jenkins
* Joseph Joachim
* David Monrad Johansen
* James Price Johnson
* John Johnson
* Robert Johnson
* André Jolivet
* Samuel Jones
* Joseph Jongen
* Scott Joplin
* Antonio José
* Josquin Desprez

### K 
### L 
### M 
### N 
* Conlon Nancarrow
* Onutė Narbutaitė
* Luys de Narváez
* Ernesto Nazareth
* Staf Nees
* Vic Nees
* Ron Nelson
* Alfred Newman
* Otto Nicolai
* Carl Nielsen
* Kai Nieminen
* Luigi Nono
* Anthoni van Noordt
* Vitezslav Novák
* Michael Nyman

### O 
### P 
### Q 
* Johann Joachim Quantz
* Roger Quilter

### R 
### S 
### T 
### U 
### V 
### W 
### X 
* Iannis Xenakis

### Y 
* Kôscak Yamada
* Gabriel Yared
* Akio Yashiro
* Chengzong Yin
* Victor Young
* Isang Yun
* La Monte Young
* Eugène Ysaÿe

### Z 
## Pop/Jazz-komponiste
Priemfaktor

'n **Priemfaktor** van 'n natuurlike getal is 'n deler van die getal wat ook 'n priemgetal is. 

Die priemfaktore van 'n natuurlike getal *n* is 'n versameling faktore wat elkeen 'n priemgetal is en waarvan die produk gelyk aan *n* is.  Een faktorisering van die getal 10 is die versameling {2,5}:  hierdie getalle is priemfaktore want beide 2 en 5 is priemgetalle en 2&times;5=10. {3,5,11} is 'n faktorisering van 165, want 3, 5, en 11 is priemgetalle en 3&times;5&times;11=165.

Die Hoofstelling van die Rekenkunde lui dat alle positiewe heelgetalle 'n unieke priemfaktorisering het.
Hector Berlioz

**Hector Berlioz** (Frans: [ɛktɔʁ bɛʁljoːz]; 11 Desember 1803 – 8 Maart 1869) was 'n Franse komponis van die Romantiese tydperk. Sy bekendste werke is *Symphonie Fantastique* en *Grande messe des morts*.

## Beknopte biografie 
Louis-Hector Berlioz is op 11 Desember 1803 in La Côte-Saint-André in Frankryk gebore. Hy is die oudste seun van vyf kinders. Sy vader, Louis-Joseph, het hom tuisonderrig gegee, waaronder musiek slegs as 'n stokperdjie gesien is. Hy het begin fluit speel op die ouderdom van 12. Sy vader het gou sy talent besef, en het hom formeel laat onderrig.

In 1821 het hy ingestem om medies te studeer om in sy vader se voetspore te volg. Hy is na Parys waar hy gou opera ontdek het. Hy het begin met intense musiekonderrig en het sy mediese beroep opgegee, ten spyte van die feit dat hy in 1824 gekwalifiseer het as dokter. Sy vader het al sy toelae gestop en hy het begin kitaarlesse gee om homself finansieel te ondersteun.

Hy het vinnig bekend geword in die musiekwêreld en het in 1826 by die Paryse Konservatorium toelating gekry. In 1830 het hy *Symphonie Fantastique* gekomponeer. Hy is in 1833 getroud met die Ierse aktrise, Harriet Smithson. Hulle enigste seun, Louis, is in 1834 gebore.

Berlioz is veral bekend vir sy operawerke, maar sy nie-opera komposisies het hom een van die leidende Franse komponiste van die 1830's en 1840's gemaak. In 1854 is Harriet oorlede en Berlioz is 'n ruk daarna met Maria Recio getroud. In 1863 is *Les Troyens*, sy mees oorspronklike opera, vir die eerste keer opgevoer.

Op die ouderdom van 60 het Berlioz begin spysverteringsprobleme ontwikkel. Teen 1868 was hy te siek om Parys te verlaat en is op 8 Maart 1869 oorlede.

## Bekendste werke 
### Opera 
* *Benvenuto Cellini*, Opus 23
* *The Trojans*
* *Béatrice et Bénédict*

### Simfonieë 
* *Symphonie Fantastique*, Opus 14

### Orkes 
* *Révérie et Caprice*, Opus 8
* *Harold in Italy*, Opus 16

### Ouvertures 
* *Waverley* Opus1,
* *Les Franc-Juges* Opus 3,
* *King Lear* Opus 4

### Koormusiek 
* *La révolution grecque*
* ''La mort d'Orphée*
* *Huit scènes de Faust*, Opus 1
* *La mort de Sardanapale*
* *Requiem (Grande messe des morts)''

## Sien ook 
* Lys van komponiste
* http://penin.berlioz.free.fr Jean-Paul Penin: "Les Premières armes du jeune Berlioz : la Messe Solennelle.

## Verwysings
Lys van programmeertale

Hier is 'n lys van programmeertale

## 0-9 
* 2.PAK
* 20-GATE
* 473L Query
* 51forth

## A 
## B 
* B
* BASIC
** Blitz BASIC
** Visual Basic
* bc
* BCPL
* BETA
* Bigwig
* Bistro
* BLISS
* Blue
* boo
* Bourne shell (sh)
* Bourne-Again shell (bash)
* Business Process Execution Language (BPEL)
* Brainfuck
* BUGSYS
* BuildProfessional

## C 
## D 
* D
* DASL
* Databus
* Dataflex
* dBASE 
* dc
* Delphi
* Dialog Manager
* DIBOL
* Dylan

## E 
* E
* Edinburgh IMP
* Eiffel
* ElastiC
* Elan
* Emacs Lisp
* Elf
* Enterprise Generation Language (EGL)
* Erlang
* Escapade (server-side programming)
* Esterel
* Euphoria
* Euclid
* Euler
* EXEC
* EXEC2

## F 
* F
* F#
* Factor
* Felix
* Ferite
* FL
* FLOW-MATIC
* FOCAL
* Focus
* FOIL
* Forth
* Fortran
* FP
* Frink
* Frontier
* Froth

## G 
* GML
* Gclisp
* Gema
* GEMBASE
* GENIE
* GJ
* Godiva
* Gödel
* GPSS
* Groovy

## H 
* HAL/S (intydse lugvaartprogrammeertaal)
* HAScript
* Haskell
* Heron
* Hugo
* HyperTalk

## I 
* ICI (programmeertaal)
* Icon
* IDL (programmeertaal)
* IMP
* Informix-4GL
* Interface description language (IDL)
* Inform
* Information Processing Language (IPL)
* Intercal
* Io

## J 
* J
* JADE
* Java
* JavaScript
* JCL
* JOSS
* Joule
* JOVIAL
* Joy
* Jython

## K 
* K
* Kid
* Kielix
* Kiev
* Kogut
* KRYPTON

## L 
## M 
* M4
* MAD
* MADCAP
* MATLAB
* Mathematica
* METAL
* Miranda
* Miva
* Mercury
* Mesa
* Microcode
* ML
* MODCAP
* Modula
* Modula-2
* Modula-3
* Moto
* Mouse
* MSIL (verouderde naam vir Common Intermediate Language)
* MUMPS
* Mary

## N 
* Natural
* Nemerle
* NESL
* NGL
* Nial
* Nil
* Nice
* Nosica

## O 
* o:XML
* Oberon
* Objective-C
* Objective Caml
* Object Pascal
* Obliq
* Occam
* OPS5
* Organiser (programmeertaal) (OPL) - cf. Psion Organiser
* Oz

## P 
## Q 
* Q
* QuakeC

## R 
* R
* Rascal
* Ratfor
* Ratfiv
* REALbasic
* REBOL
* REFAL
* Report Program Generator (RPG)
* Revolution
* REXX
* Rigal
* Rlab
* Robot Scripting Language (RSL)
* RPG
* Ruby

## S 
* S
* S2
* S-Lang
* Saamsteltaal
* SAIL
* SAKO
* SAS
* Sather
* Scala
* Scheme
* Sed
* Seed7
* Self (or "SELF")
* SETL
* SIGNAL
* SIMSCRIPT
* Simula
* SISAL
* Small
* Smalltalk
* SML
* Snobol
* Snowball
* SPARK
* SPITBOL
* SP/k
* SQL
* Squeak
* SR
* SSL
* STOS BASIC
* SuperCollider

## T 
* T
* TADS
* Tcl
* teco
* TELCOMP
* Tempo
* Today
* Tom
* tpu
* Trac
* Turing
* Tutorial D
* TXL

## U 
* Ultra 32
* Unicon
* UnrealScript

## V 
* VBA
* VBScript
* Verilog
* VHDL
* Visual Basic
* Visual Basic.NET
* Visual DataFlex
* Visual DialogScript
* Visual FoxPro
* Visual Objects

## W 
* Water

## X 
* XOTcl
* XPL
* XSLT

## Y 
* YAFL
* Yorick

## Z 
* Z
* ZPL
* ZZT-oop
* ZOPL
* ZUG

## Sien ook 
* Vertalerkonstruksie
* Rekenaarwetenskap

## Eksterne skakels 
* 99 Bottles of Beer - One Program in 621 variations
* Woordeboek van programmeertale
* TIOBE Programming Community Index
Sojoes-program

duimnael|200px|Die lansering van die Sojoes TMA-3 in 2003.
duimnael|regs|200px|Bemanning van Sojoes TMA-14M keer in 2015 na die aarde terug.

Die **Sojoes-program** is in die 1960's begin om 'n Russiese ruimtevaarder na die maan te stuur. Die Sojoes-ruimtetuig en -lanseringsvoertuig was albei deel van die program. Die maan is as teiken laat vaar toe tegnologiese probleme meegebring het dat die VSA die maan eerste sou bereik. Sojoes het die beëindiging van die bemande maanprogram oorleef deurdat dit ontwikkel het in 'n verskeidenheid projekte (militêr en burgerlik), hoofsaaklik in samewerking met ruimtestasies.

## Bemande Sojoes-vlugte 

## Onbemande Sojoes-vlugte
Friesland

**Friesland** (Wes-Fries en amptelike naam: *Fryslân*) is een van die 12 provinsies van Nederland en is in die noorde geleë.

Die provinsie het 'n bevolking van sowat 664&nbsp;000 in 2025 gehad en beslaan 'n totale oppervlakte van 5&nbsp;753&nbsp;km² met 'n bevolkingsdigtheid van 199 inwoners per km² land. Die hoofstad en grootste stad is Leeuwarden (*Ljouwert* in Wes-Fries).

Alle bewoonde Wes-Friese eilande, met uitsondering van Texel, val administratief onder die provinsie. Sy ligging tussen die Ysselmeer in die weste en die provinsie Groningen in die ooste maak van Friesland die tweede mees noordelike provinsie van Nederland. Dit is die enigste provinsie wat naas Nederlands 'n tweede ampstaal het - Wes-Fries wat, ondanks sy noue verwantskap met Nederlands, as 'n selfstandige taal erken word. Die meeste sprekers van Wes-Fries is egter ook Nederlands magtig.

Landbou en toerisme op die mere en eilande in die Waddesee is belangrike bronne van inkomste. Die provinsie is ook bekend vir sy ysskaatsers en die *Elfstedentocht*, 'n ysskaats-resies van 200 kilometer wat na die historiese elf stede van Friesland vernoem is.

## Inwoners 
Inwoners sedert 1850:

* 1850 — 248 000
* 1900 — 345 000
* 1950 — 465 000
* 2000 — 625 000
* 2025 — 664 000

## Munisipaliteite 
Friesland (*Fryslân*) bestaan sedert 2019 uit 18 munisipaliteite:

¹ Friese naam is amptelike naam

## Verwsyings 
## Eksterne skakels 
* Amptelike webwerf
* Fryslân, Plaatsengids
Groningen (provinsie)

**Groningen** (Gronings: *Grönnen* of *Grunnen*; Wes-Fries: *Grinslân*) is een van die 12 provinsies van Nederland en is in die noordooste geleë. Die provinsie het 'n bevolking van 603&nbsp;000 in 2025 gehad en beslaan 'n totale oppervlakte van 2&nbsp;955&nbsp;km² met 'n bevolkingsdigtheid van 260 inwoners per km² land. Die hoofstad en grootste stad is Groningen.

Groningen grens in die suide aan Drenthe, in die weste aan Friesland, in die noorde aan die Noordsee en in die ooste aan Nedersakse (Duitsland).

In die provinsie word naas Nederlands ook Gronings gepraat, 'n dialek van die Nedersaksiese taal.

## Aardgas 
In 1959 is in Groningen aardgas by Slochteren ontdek.

## Inwoners 
Inwoners sedert 1850:

* 1850 — 185 000
* 1900 — 296 000
* 1950 — 460 000
* 2000 — 563 000
* 2025 — 603 000

## Munisipaliteite 
Groningen bestaan sedert 2021 uit 10 munisipaliteite:

## Verwysings 
## Eksterne skakels 
* Amptelike webwerf
* Groningen (provincie), Plaatsengids
Overijssel

300px|thumb|Markelose Berg

**Overijssel** (letterlik in Afrikaans: *Ooryssel*, Sallands/Twents: *Oaveriessel*, Stellingwerfs: *Overiessel*)  is een van die 12 provinsies van Nederland en is in die ooste geleë. Die provinsie het 'n bevolking van sowat 1&nbsp;196&nbsp;000 in 2025 gehad en beslaan 'n totale oppervlakte van 3&nbsp;421&nbsp;km² met 'n bevolkingsdigtheid van 361 inwoners per km² land. Die hoofstad is Zwolle en die grootste stad is Enschede. Andere groot stede is: Almelo, Deventer, Hengelo, Kampen en Zwolle.

Overijssel grens in die suide aan Gelderland, in die weste aan Flevoland, in die noorde aan Friesland en Drenthe en in die ooste aan die Duitse deelstate Nedersakse en Noordryn-Wesfale.

Overijssel bestaan uit drie kultuurhistoriese streke:
* Twente, in die ooste van Overijssel. Hier woon die meeste mense en lê die ekonomiese middelpunt met stede soos Enschede, Hengelo en Almelo. Hier woon ongeveer 584&nbsp;000 mense (2023).
* Salland, in die weste van Overijssel. Die oorspronklik magtigste streek, met ou Hansestede soos Zwolle, Deventer en Kampen. Hier woon ongeveer 551&nbsp;000 mense (2023).
* Kop van Overijssel, in die noord-weste van Overijssel. Giethoorn is die bekendste dorp hier. Hier woon ongeveer 50&nbsp;000 mense (2023).

## Inwoners 
Inwoners sedert 1850:

* 1850 — 216 000
* 1900 — 336 000
* 1950 — 670 000
* 2000 — 1 078 000
* 2025 — 1 196 000

## Munisipaliteite 
Overijssel bestaan sedert 2005 uit 25 munisipaliteite:

## Verwysings 
## Eksterne skakels 
* Amptelike webwerf
* Overijssel, Plaatsengids
Utrecht (provinsie)

**Utrecht** (letterlik in Afrikaans: *Utregt*)  is een van die 12 provinsies van Nederland en is in die sentrum geleë. Die provinsie het 'n bevolking van sowat 1&nbsp;409&nbsp;000 in 2025 gehad en beslaan 'n totale oppervlakte van 1&nbsp;560&nbsp;km² met 'n bevolkingsdigtheid van 949 inwoners per km² land. Die hoofstad en grootste stad is Utrecht.

Die provinsie Utrecht is in 2019 uitgebrei met 'n deel van die provinsie Zuid-Holland, wat bygevoeg is aan die in dieselfde jaar gestigte Vijfheerenlanden-munisipaliteit.

## Groot stede 
## Inwoners 
Inwoners sedert 1850:

* 1850 — 153 000
* 1900 — 254 000
* 1950 — 573 000
* 2000 — 1 108 000
* 2025 — 1 409 000

## Munisipaliteite 
Utrecht bestaan sedert 2011 uit 26 munisipaliteite:

## Galery 

Vinkeveense Plassen aerial photograph.jpg|Vinkeveen se mere
Oudewater - Flickr - FaceMePLS.jpg|Oudewater
Pyramid of Austerlitz oct 2022.jpg|Austerlitz se piramide

## Verwysings 
## Eksterne skakels 
* Amptelike webwerf
* Utrecht (provincie), Plaatsengids
Flevoland

**Flevoland** is een van die 12 provinsies van Nederland en is in die sentrum geleë. Die provinsie het 'n bevolking van sowat 456&nbsp;000 in 2025 gehad en beslaan 'n totale oppervlakte van 2&nbsp;412&nbsp;km² met 'n bevolkingsdigtheid van 324 inwoners per km² land. Die hoofstad is Lelystad (vernoem na die vader van die Flevoland-projek, Cornelis Lely) en die grootste stad is Almere. Flevoland is op 1 Januarie 1986 amptelik as provinsie erken en lê omtrent 5 meter onder seevlak. Die Flevopolder is die grootste kunsmatige eiland in die wêreld.

Flevoland grens in die suidweste aan Utrecht en Noord-Holland, in die weste aan die Ysselmeer, in die noorde aan Friesland, in die noordooste aan Overijssel en in die suidooste aan Gelderland.

In die provinsie word naas Nederlands op Urk ook Urkers gepraat, wat is 'n dialek van die Nedersaksiese taal.

## Inwoners 
Inwoners sedert 1986:

* 1986 — 177 000
* 2000 — 317 000
* 2025 — 456 000

## Munisipaliteite 
Flevoland bestaan uit 6 munisipaliteite:

|

|}

## Verwsyings 
## Eksterne skakels 
* Amptelike webwerf
* Flevoland, Plaatsengids
Gelderland

**Gelderland** (Nedersaksies: *Gelderlaand*) is een van die 12 provinsies van Nederland en is in die ooste geleë. Die provinsie het 'n bevolking van sowat 2&nbsp;161&nbsp;000 in 2025 gehad en beslaan 'n totale oppervlakte van 5&nbsp;136&nbsp;km² met 'n bevolkingsdigtheid van 436 inwoners per km² land. Die hoofstad is Arnhem en die grootste stad is Nijmegen.

## Inwoners 
Inwoners sedert 1850:

* 1850 — 365 000
* 1900 — 567 000
* 1950 — 1 078 000
* 2000 — 1 919 000
* 2025 — 2 161 000

## Munisipaliteite 
Gelderland bestaan sedert 2019 uit 51 munisipaliteite:

## Verwsyings 
## Eksterne skakels 
* Amptelike webwerf
* Gelderland, Plaatsengids

Kootwijkerzand 2.jpg|Kootwijkerzand
Heuvels van Groesbeek - panoramio.jpg|Ryk van Nijmegen
Betuwe Bloesems 2.jpg|Betuwe
Zuid-Holland

[300px|thumb|Hollandse IJssel-rivier naby [Gouda, Nederland|Gouda]]

**Zuid-Holland** (letterlik in Afrikaans: *Suid-Holland*)  is een van die 12 provinsies van Nederland en is in die weste geleë. Die provinsie het 'n bevolking van sowat 3&nbsp;863&nbsp;000 in 2025 gehad en beslaan 'n totale oppervlakte van 3&nbsp;308&nbsp;km² met 'n bevolkingsdigtheid van 1&nbsp;432 inwoners per km² land. Die hoofstad is Den Haag en die grootste stad is Rotterdam.

Die provinsie Zuid-Holland is in 2019 verklein met 'n deel wat aan die provinsie Utrecht bygevoeg is, aan die in dieselfde jaar gestigte Vijfheerenlanden-munisipaliteit.

## Inwoners 
Inwoners sedert 1850:

* 1850 — 571 000
* 1900 — 1 141 000
* 1950 — 2 383 000
* 2000 — 3 398 000
* 2025 — 3 863 000

## Munisipaliteite 
Zuid-Holland bestaan sedert 2023 uit 50 munisipaliteite:

## Verwysings 
## Eksterne skakels 
* Amptelike webwerf
* Zuid-Holland, Plaatsengids
Noord-Holland

**Noord-Holland** (Wes-Fries: *Noard-Holland*) is een van die 12 provinsies van Nederland en is in die noordweste geleë. Die provinsie het 'n bevolking van sowat 2&nbsp;992&nbsp;000 in 2025 gehad en beslaan 'n totale oppervlakte van 4&nbsp;092&nbsp;km² met 'n bevolkingsdigtheid van 1124 inwoners per km² land. Die hoofstad is Haarlem en die grootste stad is Amsterdam.

## Groot stede 
## Inwoners 
Inwoners sedert 1850:

* 1850 — 472 000
* 1900 — 961 000
* 1950 — 1 843 000
* 2000 — 2 518 000
* 2025 — 2 992 000

## Munisipaliteite 
Noord-Holland bestaan sedert 24 Maart 2022 uit 44 munisipaliteite:

|

|}

## Galery 

Nationaal Park Kennemerland (26498107367).jpg|Nasionaal Park Kennemerland
Lighthouse in dunes - panoramio.jpg|Texel
Hilversum (13166847414).jpg|Heide naby Hilversum

## Verwysings 
## Eksterne skakels 
* Amptelike webwerf
* Noord-Holland, Plaatsengids
Firefox

**Mozilla Firefox**, meer eenvoudig bekend as **Firefox** (oorspronklik bekend as *Phoenix* en kortliks as *Mozilla Firebird*) is 'n vrye kruis-platform-webblaaier wat deur die Mozilla-stigting en honderde vrywilligers ontwikkel word. Dit is meer as vyf miljoen keer in die eerste 12 dae ná die vrystelling van weergawe 1.0 afgelaai, en meer as 20&nbsp;miljoen keer in minder as 11 weke daarna. Dit maak Firefox een van die mees populêre, gratis oopbronprogramme, veral onder tuisgebruikers.

Met Firefox beoog die Mozilla-stigting om 'n klein, vinnige, eenvoudige en hoogs uitbreibare webblaaier te ontwikkel wat onafhanklik van die Mozilla-suite staan. Firefox het die fokus van Mozilla-ontwikkeling geword, tesame met die Mozilla Thunderbird e-posleser, en het die Mozilla-suite vervang as die amptelike blaaier van die Mozilla-stigting.

## Ondersteuning van Afrikaans 
Die Mozilla-stigting het op 31 Mei 2007 aangekondig dat die Firefox-blaaier vir die eerste keer ook in Afrikaans beskikbaar is. Die blaaier word deur translate.org.za vir Afrikaanssprekendes gelokaliseer. 

Die voordeel van so 'n blaaier is dat die koppelvlak in Afrikaans is, maar ook dat die taalvoorkeur outomaties na Afrikaans gestel is. Webtuistes wat in Afrikaans beskikbaar is, soos Google, Facebook en andere, sal dus outomaties in Afrikaans laai. 

'n Afrikaanse speltoetser is ook beskikbaar wat spelfoute kan uitwys soos mens in teksareas tik.

## Verwysings 
## Eksterne skakels 
* Afrikaanse weergawe van Firefox
* Afrikaanse speltoetser vir gebruik in Firefox
* Firefox Help — Aanlyn hulp vir Firefox
Mozilla

**Mozilla** (ook bekend as die ***Mozilla Suite*** of die ***Mozilla Application Suite***, met kodenaam  ***Seamonkey***) is 'n vrye, kruis-platform Internet-sagtewaresuite, wat bestaan uit 'n webblaaier, 'n eposleser, 'n HTML-redigeerder en 'n IRC-kliënt. Die ontwikkeling daarvan is deur *Netscape Communications Corporation* begin, gebaseer op die bronkode van hul Netscape Communicator-produk, maar die Mozilla-stigting lei nou ontwikkeling.

## Verwysings 
## Eksterne skakels 
* Amptelike produkblad vir die Mozilla Suite 
* Mozilla Stigting se tuisblad
* [irc://irc.mozilla.org/#mozilla #mozilla, die Mozilla IRC-kanaal]
Noord-Brabant

**Noord-Brabant** (Brabants: *Noord-Broabant*) is een van die 12 provinsies van Nederland en is in die suide geleë. Die provinsie het 'n bevolking van sowat 2&nbsp;664&nbsp;000 in 2025 gehad en beslaan 'n totale oppervlakte van 5&nbsp;082&nbsp;km² met 'n bevolkingsdigtheid van 544 inwoners per km² land. Die hoofstad is 's-Hertogenbosch en die grootste stad is Eindhoven. Ander belangrike plekke is onder meer Tilburg, Breda, Helmond, Roosendaal, Bergen op Zoom en Oss.

## Inwoners 
Inwoners sedert 1850:

* 1850 — 393 000
* 1900 — 554 000
* 1950 — 1 243 000
* 2000 — 2 356 000
* 2025 — 2 664 000

## Munisipaliteite 
Noord-Brabant bestaan sedert 2022 uit 56 munisipaliteite:

## Galery 

Sint-Trudokerk Zundert achterkant 2.png|Sint-Trudokerk in Zundert
Chaamse Beek.jpg|Chaamse spruit in Alphen-Chaam

## Verwysings 
## Eksterne skakels 
* Amptelike webwerf
* Noord-Brabant, Plaatsengids
Zeeland

**Zeeland** (letterlik in Afrikaans: *Seeland*, Seeus: *Zeêland* [ˈzɪə̯lɑnt], Wes-Vlaams: *Zêeland*) is een van die 12 provinsies van Nederland en is in die suidweste geleë. Die provinsie het 'n bevolking van sowat 393&nbsp;000 in 2025 gehad en beslaan 'n totale oppervlakte van 2&nbsp;933&nbsp;km² met 'n bevolkingsdigtheid van 221 inwoners per km² land. Die hoofstad en grootste stad is Middelburg. Die land Nieu-Seeland is ná Zeeland genoem.

## Inwoners 
Inwoners sedert 1850:

* 1850 — 160 000
* 1900 — 217 000
* 1950 — 269 000
* 2000 — 372 000
* 2025 — 393 000

## Munisipaliteite 
Zeeland bestaan sedert 2003 uit 13 munisipaliteite:

## Streke 
Zeeland bestaan uit die volgende gebiede, hoofsaaklik (voormalige) eilande:

## Verwysings 
duimnael|regs|260px|Gesig uit die ruimte op Zeeland se labirint van eilande, skiereilande, waterweë en landerye

## Eksterne skakels 
* Amptelike webwerf
* Zeeland, Plaatsengids